Aristotele Fioravanti

Si Ridolfo "Aristotele" Fioravanti (c. 1415 o 1420 sa Bologna – c. 1486 sa Tsardom nin Russia) sarong Italyanong arkitekto asin inhenyero, aktibo sa Muscovy poon 1475, kun saen siya nagdesenyo kan Katedral Dormition, Moscow durante kan mga 1475–1479.

An apelyido niya minsan nasusurat na Fieraventi. An mga bersyon sa Ruso kan saiyang pangaran iyo Фиораванти, Фьораванти, Фиеравенти, Фиораванте.

Biograpiya
Didikit an aram manongod sa kaamayi kan buhay ni Fioravanti. Siya namundag sa Bologna mga 1415/1420 sa pamilya nin mga arkitekto asin mga inhenyero.

Siya nagin bantog kan mga pambihirang mga kasangkapan ginagamit sa paghirahay niya kan mga torre na pagsasadiri kan mga prominenteng pamilya kan siyudad. Sa pag'ultan kan mga taon 1458 asin 1467 siya nagtrabaho sa Florence para ki Cosimo de Medici an Matua asin sa Milan, bago siya nagbalik sa sadiring siyudad. Igdi siya nagmukna nin mga plano para sa Palazzo Bentivoglio, alagad an edipisyo dai natapos (ni Giovanni II Bentivoglio) sagkod 1484–1494. Kan 1467 siya nagtrabaho sa hadeng si Matthias Corvinus sa Hungarya.

Kan 1475 sa imbitasyon ni Ivan III siya nagduman sa Moscow, kun saen itinugdok niya an eleganteng Dormition Cathedral durante kan 1475–1479,Mark M. Jarzombek, Vikramaditya Prakash and Francis D.K. Ching, A Global History of Architecture, (John Wiley & Sons, Inc., 2011), 544. na nagguno nin inspirasyon sa Dormition Cathedral ni Vladimir. Ini an trabaho na siya narurumduman na gayo.

Susog sa ibang mga istorya, siya ikinonkon sa preso ni Ivan III kan siya nagsabing mabalik na sa Italya, asin nagadan na duman sa laog kan preso.Anna M. Lawton, Imaging Russia 2000: Film and Facts, (New Academia Publishing, 2004), 257. Sa ibang osipon, siya nagbali sa kampanya kontra ki Novgorod (1477–1478), Kazan (1482) asin Tver (1485).Michael C. Paul, "The Military Revolution in Russia 1550-1682," The Journal of Military History (Jan. 2004):9-45.

hilnga man
Palazzo del Podestà, Bologna
Palazzo Salaroli
Palazzo Felicini, Bologna

Toltolan

Kategorya:Mga 1480 na kagadanan
Kategorya:Mga ika-15ng siglong mga kamundagan
Kategorya:Ika-15ng siglong mga arkitektong Italyano
Kategorya:Mga Rusong arkitekto
Kategorya:Mga Italyanong emigrante sa Rusya
Kategorya:Mga arkitekto haleng Bologna